Document ID: /fineweb-2-swissfilter-quality_10-filterrobots/filtered/02038.jsonl.gz/4023

William Reais è campiun d‘Europa U23 sur ils 200meters. Il sprinter grischun dominescha la concurrenza a Tallinn e gudogna aur en in temp da 20,47 secundas e distanziescha il segund per 13 tschientavels. Per William Reais è il titel da campiun d‘Europa U23 fin uss il pli grond success en sia carriera.
Dacurt ha il sprinter da Cuira era dumagnà la selecziun per ils Gieus olimpics a Tokyo e parta là sur ils 200meters. Igl è l‘emprima giada dapi 25 onns ch'in atlet grischun dad atletica leva parta a gieus olimpics.